SPRÁVA KOMISIE EURÓPSKEMU PARLAMENTU A RADE o aktivitách Európskeho fondu na prispôsobenie sa globalizácii v roku 2011 /* COM/2012/0462 final */





SPRÁVA KOMISIE EURÓPSKEMU PARLAMENTU A RADE o aktivitách Európskeho fondu na prispôsobenie sa globalizácii v roku 2011 OBSAH 1........... Úvod.............................................................................................................................. 4 2........... Prehľad aktivít EGF v roku 2011.................................................................................... 4 3........... Následné činnosti po výročnej správe o aktivitách EGF za rok 2010................................ 5 4........... Analýza aktivít EGF v roku 2011.................................................................................... 6 4.1........ Doručené žiadosti........................................................................................................... 6 Tabuľka 1 – Žiadosti doručené v roku 2011.................................................................................. 6 4.1.1..... Doručené žiadosti podľa členských štátov a sektorov...................................................... 7 4.1.2..... Doručené žiadosti podľa požadovanej sumy.................................................................... 7 4.1.3..... Doručené žiadosti podľa počtu pracovníkov, ktorým je pomoc určená............................. 7 4.1.4..... Doručené žiadosti podľa požadovanej sumy na pracovníka.............................................. 7 4.1.5..... Doručené žiadosti podľa intervenčných kritérií................................................................. 8 4.2........ Udelené príspevky.......................................................................................................... 8 Tabuľka 2 – Podrobnosti o príspevkoch udelených v roku 2011.................................................... 9 Tabuľka 3 – Príspevky z EGF udelené v roku 2011: profil pracovníkov....................................... 10 4.2.1..... Činnosti financované prostredníctvom pomoci z EGF..................................................... 11 4.2.2..... Komplementárnosť s činnosťami financovanými v rámci štrukturálnych fondov, najmä Európskeho sociálneho fondu (ESF)................................................................................................................. 11 4.3........ Prípady, v ktorých nie sú splnené podmienky na finančný príspevok z EGF.................... 12 4.4........ Dosiahnuté výsledky v rámci EGF................................................................................. 12 4.4.1..... Záverečné správy o realizovaní finančných príspevkov doručené od členských štátov v roku 2011 13 4.4.2..... Zhrnutie výsledkov a osvedčených postupov uvedených v správach v roku 2011........... 13 Tabuľka 4 – Záverečné správy doručené v roku 2011 – prehľad výsledkov................................. 15 4.4.3..... Podrobnosti o realizovaných opatreniach, ako boli oznámené v záverečných správach doručených v roku 2011.................................................................................................................................... 16 4.5........ Preskúmanie po roku 2013........................................................................................... 18 4.6........ Finančná správa............................................................................................................ 18 4.6.1..... Finančné príspevky z EGF............................................................................................ 18 4.6.2..... Výdavky na technickú pomoc....................................................................................... 19 Tabuľka 5 − Výdavky na technickú pomoc v roku 2011............................................................. 19 4.6.3..... Hlásené alebo uzavreté nezrovnalosti............................................................................. 20 4.6.4..... Ukončenie finančných príspevkov z EGF....................................................................... 20 Tabuľka 6 − Prípady ukončené v roku 2011............................................................................... 20 4.6.5..... Ostatné vrátené sumy.................................................................................................... 21 4.7........ Aktivity v rámci technickej pomoci realizované Komisiou............................................... 22 4.7.1..... Informácie a publicita.................................................................................................... 22 4.7.2..... Stretnutia s vnútroštátnymi orgánmi a so zúčastnenými stranami v rámci EGF.................. 23 4.7.3..... Návrh elektronického formulára žiadostí........................................................................ 23 4.7.4..... Druhý štatistický portrét EGF za obdobie 2007 – 2011................................................. 23 4.7.5..... Hodnotenie EGF v polovici trvania................................................................................ 24 5........... Trendy......................................................................................................................... 25 6........... Záver........................................................................................................................... 31 Príloha 1 – Žiadosti v rámci EGF podľa klasifikácie ekonomických činností do 31. decembra 2011 (97 žiadostí) 33 Príloha 2 – Prehľad žiadostí v rámci EGF do 31. decembra 2011 podľa členských štátov a typu žiadosti (kritériá podľa článku 1)...................................................................................................................... 37 1. Úvod Európsky fond na prispôsobenie sa globalizácii (ďalej len „EGF“) bol zriadený nariadením (ES) č. 1927/2006[1] s cieľom preukázať solidaritu s pracovníkmi, ktorí boli pre veľké štrukturálne zmeny v usporiadaní svetového obchodu prepustení, a poskytnúť im podporu. Bol navrhnutý ako prostriedok na zladenie celkových dlhodobých prínosov otvoreného obchodu, pokiaľ ide o rast a zamestnanosť, s krátkodobými nepriaznivými účinkami, ktoré globalizácia môže mať najmä na zamestnanosť najzraniteľnejších a najmenej kvalifikovaných pracovníkov. Pravidlá boli zmenené a doplnené nariadením (ES) č. 546/2009 z 18. júna 2009[2], aby sa účinnejšie reagovalo na celosvetovú finančnú a hospodársku krízu. V článku 16 nariadenia (ES) č. 1927/2006 sa od Komisie vyžaduje, aby každoročne predkladala Európskemu parlamentu a Rade kvantitatívnu a kvalitatívnu správu o aktivitách EGF v predchádzajúcom roku. Správa by sa mala zameriavať hlavne na výsledky, ktoré sa v rámci EGF dosiahli, a mala by najmä obsahovať informácie o podaných žiadostiach, prijatých rozhodnutiach a financovaných činnostiach vrátane ich komplementárnosti s činnosťami financovanými prostredníctvom štrukturálnych fondov, predovšetkým z Európskeho sociálneho fondu (ďalej len „ESF“), a o ukončení realizovaných finančných príspevkov. Mali by sa v nej zdokumentovať aj žiadosti, ktoré boli zamietnuté pre nedostatok finančných prostriedkov alebo preto, že neboli oprávnené. 2. Prehľad aktivít EGF v roku 2011 V roku 2011 bolo Komisii doručených 26 žiadostí o príspevky z EGF, t. j. o niečo menej než v roku 2010 (31 žiadostí). Podrobnosti o týchto žiadostiach sú uvedené v oddiele 4.1 a v tabuľke 1. Rozpočtový orgán prijal 22 rozhodnutí o mobilizácii EGF v roku 2011 v celkovej výške 128 167 758 EUR, čo v porovnaní s rokom 2010 predstavuje nárast o 54,1 %, pokiaľ ide o spolufinancovanie z EGF. Podrobnosti o udelených príspevkoch sú uvedené v oddiele 4.2 a v tabuľkách 2 a 3. Komisii boli v roku 2011 doručené štyri záverečné správy o realizovaní príspevkov z EGF. Podrobnosti o výsledkoch sú uvedené v oddiele 4.4 a v tabuľke 4. Päť príspevkov z EGF udelených v predchádzajúcich rokoch bolo ukončených (podrobnosti v oddiele 4.6.4 a v tabuľke 6). Podrobnosti o technickej pomoci z podnetu Komisie (článok 8 ods. 1 nariadenia o EGF) sú uvedené v oddiele 4.6.2 a v tabuľke 5. V roku 2011 predložila Komisia Európskemu parlamentu a Rade návrh na predĺženie dočasnej „krízovej výnimky“ (uplatniteľnej na žiadosti v rámci EGF podané do 30. 12. 2011) do konca roka 2013. Podrobnosti sa uvádzajú v oddiele 3. Komisia predložila návrh nariadenia Európskeho parlamentu a Rady na obdobie 2014 – 2020. Podrobnosti sa uvádzajú v oddiele 4.5. 3. Následné činnosti po výročnej správe o aktivitách EGF za rok 2010 Nariadenie (ES) č. 546/2009, ktorým sa mení a dopĺňa nariadenie (ES) č. 1927/2006, ktorým sa zriaďuje EGF Zmena a doplnenie nariadenia (ES) č. 1927/2006 z roka 2009 viedli spolu s jeho dočasnými a trvalými zmenami k ďalším významným zlepšeniam EGF, keďže sa členským štátom poskytli lepšie podmienky na podávanie žiadostí o spolufinancovanie z EGF, aby sa podporili pri reagovaní na negatívny vplyv celosvetovej finančnej a hospodárskej krízy na zamestnanosť. Žiadanie o podporu z EGF sa podstatne uľahčilo dočasnou „krízovou výnimkou“[3], ktorá umožňuje, aby sa z EGF podporili pracovníci prepustení v dôsledku celosvetovej finančnej a hospodárskej krízy, ako aj vďaka zvýšeniu príspevku z EGF z 50 % na 65 % celkových nákladov. Osvedčili sa aj trvalé zmeny, t. j. zníženie prahovej hodnoty z 1 000 na 500 prepustených pracovníkov a predĺženie obdobia vykonávania z 12 na 24 mesiacov od dátumu podania žiadosti: členské štáty mohli požiadať o podporu z EGF pre pracovníkov prepustených v menších podnikoch a naplánovať podporu pre pracovníkov na dlhšie obdobie než v minulosti. Vplyv dlhšieho trvania podpory z EGF na zamestnanosť a zamestnateľnosť prepustených pracovníkov bude zjavný po dokončení projektov. V prvom štvrťroku roka 2011 zorganizovala Komisia konzultácie so zástupcami členských štátov, s vykonávacími orgánmi a so sociálnymi partnermi o otázke, či predĺžiť „krízovú výnimku“, aby platila aj po roku 2011, alebo ju nepredĺžiť, a súbežne aj o budúcnosti EGF po roku 2013 (pozri aj oddiel 4.5). V júni 2011 prijala Komisia návrh[4] na predĺženie „krízovej výnimky“ do konca roka 2013, ktorý Európsky parlament v plnej miere schválil 21. septembra 2011. Napriek rozsiahlym diskusiám v Rade a rôznym kompromisným riešeniam však návrh Komisie nepodporila v Rade kvalifikovaná väčšina. Keďže sa nedospelo k žiadnej politickej dohode o predĺžení „krízovej výnimky“, od 31. decembra 2011 sa žiadosti o podporu z EGF môžu odôvodniť iba štrukturálnymi zmenami v usporiadaní svetového obchodu a miera spolufinancovania sa znížila na pôvodných 50 % celkových oprávnených nákladov. Uľahčenie rozhodovania o žiadostiach v rámci EGF: postup na predloženie návrhov Rade a Európskemu parlamentu Príspevky z EGF udelené v roku 2011 sa spracovali podľa nových rozhodovacích postupov týkajúcich sa EGF, ktoré boli zavedené koncom roka 2009. V roku 2011 sa pokračovalo v úsilí o urýchlenie rozhodovania v rámci pravidiel platného nariadenia, ktoré sa začalo v roku 2010, najmä v kontexte konzultácií o situácii po roku 2011 a po roku 2013. Prebehli prípravy na seminár určený pre zástupcov členských štátov (uskutočnil sa v marci 2012) s cieľom riešiť rôzne otázky súvisiace s efektívnym vykonávaním fondu. 4. Analýza aktivít EGF v roku 2011 4.1. Doručené žiadosti V roku 2011 bolo Komisii doručených 26 žiadostí (pozri tabuľku 1), t. j. o päť menej než v roku 2010 (31 žiadostí[5]). Na všetky tieto žiadosti sa uplatňuje nariadenie (ES) č. 546/2009 prijaté 18. júna 2009 (t. j. 65 %-ná miera spolufinancovania, 24-mesačné obdobie vykonávania od dátumu podania žiadosti atď.). Ku koncu roka 2011 sa zaznamenal výrazný nárast žiadostí súvisiacich s krízou, čo svedčí o tom, že členské štáty sa snažili čo najviac využiť priaznivejšie ustanovenia o „krízovej výnimke“ pred uplynutím jej platnosti na konci decembra 2011: 12 z 18 žiadostí podaných členskými štátmi v decembri 2011 súviselo s krízou. Uvedených 26 žiadostí, ktoré podalo 10 členských štátov, sa týka 16 870 prepustených pracovníkov a žiada sa v nich o celkovú sumu z EGF vo výške 77 546 044 EUR. Sumy, ktoré ešte neboli schválené, sú len orientačné, keďže sa ešte počas fázy posudzovania môžu zmeniť. V roku 2011 podali žiadosť po prvýkrát dva členské štáty: Grécko a Rumunsko. Tabuľka 1 – Žiadosti doručené v roku 2011 4.1.1. Doručené žiadosti podľa členských štátov a sektorov Uvedených 26 žiadostí sa týkalo 20 sektorov[6]. V ôsmich prípadoch ide o sektory, v ktorých sa žiadosti v rámci EGF predložili v roku 2011 po prvýkrát: v zozname uvedenom ďalej sú podčiarknuté. Rakúsko (tri žiadosti: cestná doprava, tabakové výrobky, sociálna práca), Dánsko (dve žiadosti: elektronické zariadenia, stavba lodí), Nemecko (jedna žiadosť: automobilový priemysel), Grécko (jedna žiadosť: maloobchod), Taliansko (sedem žiadostí: výstavba budov, keramika, zariadenia pre domácnosti, služby v oblasti IKT, skladovanie a uskladňovanie, elektronické zariadenia, motocykle), Holandsko (tri žiadosti: výstavba budov, špecializované stavebné práce, kovy), Portugalsko (jedna žiadosť: automobilový priemysel), Rumunsko (jedna žiadosť: mobilné telefóny), Španielsko (šesť žiadostí: výstavba budov, kovospracujúci priemysel, výroba obuvi, stolárstvo a tesárstvo), Švédsko (jedna žiadosť: farmaceutické výrobky a prípravky). 4.1.2. Doručené žiadosti podľa požadovanej sumy Každý členský štát, ktorý žiada o podporu z EGF, musí navrhnúť koordinovaný súbor opatrení najlepšie vyhovujúci profilu pracovníkov, ktorým je pomoc určená, a rozhodnúť o výške sumy pomoci, o ktorú bude žiadať. V nariadení o EGF sa neodporúča ani neobmedzuje celková požadovaná suma, ale posúdenie žiadosti Komisiou môže vyvolať otázky, ktoré spôsobia, že členský štát navrhovaný súbor personalizovaných služieb zreviduje, čo ovplyvní požadovanú sumu. Príspevky požadované v roku 2011 z EGF sa pohybovali v rozpätí od 1 125 605 EUR do 6 838 650 EUR (v priemere predstavovali 2 982 540 EUR). 4.1.3. Doručené žiadosti podľa počtu pracovníkov, ktorým je pomoc určená Celkový počet pracovníkov, ktorým sú opatrenia navrhnuté na spolufinancovanie z EGF určené, bol 16 870, čo zodpovedá približne 72 % z celkového počtu prepustených pracovníkov (10 členských štátov vykázalo v 26 podaných žiadostiach okolo 23 500 prepustených pracovníkov). Jednotlivé počty sa pohybujú od 153 do 1 517 pracovníkov, ktorým je pomoc určená, pričom tri žiadosti sa týkajú viac než 1 000 pracovníkov a šesť žiadostí je zameraných na menej ako 500 pracovníkov. Počet pracovníkov, ktorých sa prepúšťanie týka, a počet pracovníkov, ktorým je podpora z EGF určená, sa môžu odlišovať, pretože žiadajúci členský štát môže rozhodnúť o zameraní pomoci z EGF iba na osobitné skupiny pracovníkov, napríklad na osoby, ktoré čelia výnimočným ťažkostiam spojeným s udržaním sa na trhu práce a/alebo ktoré sú na pomoc najviac odkázané. Niektorí pracovníci, ktorých sa prepúšťanie týka, môžu dostávať pomoc inde ako v rámci EGF, kým iní si môžu sami nájsť zamestnanie alebo sa môžu rozhodnúť odísť do predčasného dôchodku, čo znamená, že opatrenia EGF sa na nich nezameriavajú. 4.1.4. Doručené žiadosti podľa požadovanej sumy na pracovníka Súbor individualizovaných služieb, ktorý môžu členské štáty navrhnúť v prospech dotknutých prepustených pracovníkov, sa riadi ich vlastným uvážením v rámci podmienok stanovených v nariadení. Požadovaná suma na pracovníka, ktorého sa prepúšťanie týka, sa preto môže líšiť v závislosti od závažnosti prepúšťania, situácie na trhu práce, na ktorom dochádza k prepúšťaniu, individuálnych okolností pracovníkov, ktorým je pomoc určená, opatrení, ktoré už členský štát zaviedol, a nákladov na poskytovanie služieb v dotknutom členskom štáte alebo regióne. Vysvetľuje to, prečo sa sumy navrhnuté na pracovníka v roku 2011 pohybovali od výšky mierne presahujúcej 1 200 EUR do výšky viac než 19 000 EUR. 4.1.5. Doručené žiadosti podľa intervenčných kritérií Z 26 podaných žiadostí sa 20 žiadostí (77 %) týkalo podpory pracovníkov prepustených v priamom dôsledku finančnej a hospodárskej krízy (článok 1 ods. 1a zmeneného a doplneného nariadenia o EGF), kým účelom zvyšných šiestich žiadostí (23 %) bolo reagovať na veľké štrukturálne zmeny v usporiadaní svetového obchodu v dôsledku globalizácie. Základom pri ôsmich žiadostiach bol článok 2 písm. a) nariadenia o EGF, pri pätnástich sa vychádzalo z článku 2 písm. b), dve žiadosti obsahovali odkaz na článok 2 písm. c) s uvedením výnimočných okolností a jedna žiadosť sa odvolávala na článok 2 písm. c) s poukázaním na malý trh práce. 4.2. Udelené príspevky V roku 2011 prijal rozpočtový orgán 22 rozhodnutí o uvoľnení prostriedkov z EGF na spolufinancovanie aktívnych opatrení trhu práce (prehľad a členenie profilov pracovníkov pozri v tabuľkách 2 a 3). Pri piatich z nich išlo o žiadosti podané v roku 2011, kým 16 sa týkalo žiadostí doručených v roku 2010 a jedno bolo odpoveďou na žiadosť doručenú v roku 2009. Na všetky udelené príspevky sa uplatňuje nariadenie (ES) č. 546/2009 prijaté 18. júna 2009 (t. j. 65 %-ná miera spolufinancovania, 24-mesačné obdobie vykonávania od dátumu podania žiadosti atď.). Týchto 22 udelených príspevkov sa týkalo 21 213 prepustených pracovníkov v dvanástich členských štátoch v celkovej výške 128 167 758 EUR vyplatenej z EGF (25,6 % ročnej maximálnej sumy, ktorá je v rámci EGF k dispozícii). V porovnaní s rokom 2010 (30 udelených príspevkov vo výške 83 171 941 EUR[7]) to predstavuje nárast o 54,1%, pokiaľ ide o spolufinancovanie z EGF. Tabuľka 2 – Podrobnosti o príspevkoch udelených v roku 2011 Tabuľka 3 – Príspevky z EGF udelené v roku 2011: profil pracovníkov 4.2.1. Činnosti financované prostredníctvom pomoci z EGF V článku 3 nariadenia (ES) č. 1927/2006 sa stanovuje, že z EGF sa môžu spolufinancovať iba aktívne opatrenia trhu práce s cieľom pomôcť prepusteným pracovníkom opätovne sa zamestnať. Ďalej sa v ňom uvádza, že z EGF sa môžu financovať prípravné, riadiace, informačné, propagačné a kontrolné činnosti členského štátu na využitie finančného príspevku (tzv. „vykonávacie činnosti“, predtým nazývané „technická pomoc“). Cieľom schválených opatrení v prípade 22 príspevkov z EGF, ktoré boli udelené v roku 2011, bolo opätovne začleniť 21 213 prepustených pracovníkov do trhu práce. Išlo najmä o intenzívne, personalizované poradenstvo pri hľadaní zamestnania a riadenie prípadov, okrem iného o prieskum v oblasti sprostredkovania práce u potenciálnych zamestnávateľov, rôzne druhy opatrení v oblasti odbornej prípravy, opatrenia v oblasti zlepšovania zručností a rekvalifikácie, rozličné dočasné finančné stimuly/príspevky počas trvania aktívnych podporných opatrení až do obdobia skutočného opätovného začlenenia do trhu práce, určité mentorstvo v priebehu počiatočnej fázy v novom zamestnaní a o ďalšie typy aktivít, ako napr. propagácia podnikania/zakladanie podnikov, podporované zamestnávanie a stimuly na jednorazové zamestnanie/prijatie do zamestnania. Pri navrhovaní svojich podporných balíkov členské štáty zohľadnili prostredie, skúsenosti a úroveň vzdelania pracovníkov, ich schopnosť mobility a existujúce alebo očakávané pracovné príležitosti v dotknutých regiónoch. 4.2.2. Komplementárnosť s činnosťami financovanými v rámci štrukturálnych fondov, najmä Európskeho sociálneho fondu (ESF) EGF je určený na zvýšenie zamestnateľnosti a zabezpečenie rýchleho opätovného začlenenia prepustených pracovníkov do zamestnania prostredníctvom aktívnych opatrení trhu práce, čím dopĺňa ESF, ktorý je hlavným nástrojom na podporu zamestnanosti v EÚ. Komplementárnosť oboch fondov vo všeobecnosti spočíva v ich schopnosti riešiť tieto otázky v dvoch rozličných časových perspektívach: kým z EGF sa poskytuje pomoc prispôsobená prepusteným pracovníkom ako odpoveď na konkrétne hromadné prepúšťanie na európskej úrovni, z ESF sa podporujú dlhodobé strategické ciele (napr. rast ľudského kapitálu, riadenie zmien) prostredníctvom naplánovaných viacročných programov, ktorých zdroje sa spravidla nemôžu prerozdeliť na riešenie krízových situácií spôsobených hromadným prepúšťaním. Opatrenia EGF a ESF sa niekedy využívajú tak, aby sa navzájom dopĺňali s cieľom dosiahnuť krátkodobé aj dlhodobé riešenia. Rozhodujúcim kritériom je potenciál dostupných nástrojov účinne pomôcť pracovníkom a je na členských štátoch, aby si zvolili – a naplánovali – tie najvhodnejšie nástroje a činnosti na dosiahnutie určených cieľov. Obsah „koordinovaného súboru personalizovaných služieb“, ktorý sa má spolufinancovať z EGF, by mal byť vo vzťahu k iným činnostiam vyvážený a mal by ich dopĺňať. Opatrenia spolufinancované z EGF môžu vo veľkej miere prekračovať rámec bežných kurzov a činností a z praxe vyplýva, že pomocou EGF sa členským štátom umožňuje ponúknuť prepusteným pracovníkom pomoc, ktorá je lepšie prispôsobená, ide viac do hĺbky a ktorá by bez EGF nebola možná, vrátane opatrení, ku ktorým by za normálnych okolností nemali prístup (napr. sekundárne alebo terciárne vzdelávanie). Prostredníctvom EGF sa členským štátom umožňuje, aby sa lepšie zamerali na zraniteľných ľudí, napr. na osoby s nižšou kvalifikáciou alebo osoby pochádzajúce z migračného prostredia, a aby poskytovali podporu s lepším pomerom počtu pracovníkov na jedného poradcu a/alebo počas dlhšieho obdobia, než by bolo možné bez EGF. Toto všetko zvyšuje vyhliadky pracovníkov na zlepšenie ich situácie. Ku konkrétnym príkladom dobrej komplementárnosti medzi štrukturálnymi fondmi a EGF patrí jeden prípad, ktorý predložilo Dánsko (sektor stavby lodí) spolu s troma prípadmi z Írska týkajúcimi sa sektora stavebníctva. Pokiaľ ide o prvý prípad (EGF/2010/025 DK/Odense Steel Shipyard), opatrenia EGF boli navrhnuté tak, aby dopĺňali činnosti uskutočňované regionálnym fórom pre rast, ktoré dostáva financovanie z ESF a EFRR, s cieľom podporovať v tejto oblasti nové odvetvia s potenciálom rastu v dlhodobom horizonte. Tento príspevok z EGF sa okrem toho využíva v Dánsku na testovanie odbornej prípravy v nových sektoroch, ako aj nových realizačných metód, aby sa prípadne začlenili do hlavných programov, ak budú výsledky dosiahnuté pri vykonávaní EGF pozitívne. Pokiaľ ide o najnovšie írske prípady (EGF/2010/019, EGF/2010/020, EGF/2010/021) a nasledujúce prípady, EGF je od roka 2010 zahrnutý do procesu v súvislosti s Monitorovacím výborom pre koordináciu fondov EÚ v rámci národného strategického referenčného rámca, ktorému predsedá ministerstvo financií a ktorý bol zriadený na riešenie problémov spojených s vykonávaním štrukturálnych fondov v období 2007 – 2013. V tomto výbore sa diskutuje o otázkach relevantnosti vrátane demarkácie finančných prostriedkov v operačných programoch a plánov nových programov, aby sa zabezpečilo, že sa fondy neprekrývajú. Všetky členské štáty musia zaviesť nevyhnutné mechanizmy, aby sa zabránilo riziku duplicitného financovania z finančných nástrojov EÚ, ako sa vyžaduje podľa článku 6 ods. 5 nariadenia (ES) č.1927/2006. 4.3. Prípady, v ktorých nie sú splnené podmienky na finančný príspevok z EGF Komisia ani rozpočtový orgán nezamietli žiadnu žiadosť o financovanie z EGF, ktorú podali členské štáty. 4.4. Dosiahnuté výsledky v rámci EGF Hlavnými zdrojmi informácií o dosiahnutých výsledkoch v rámci EGF sú záverečné správy predložené členskými štátmi podľa článku 15 nariadenia (ES) č. 1927/2006. Dopĺňajú ich informácie poskytnuté členskými štátmi pri priamych kontaktoch s Komisiou a počas koordinačných stretnutí a konferencií so zástupcami členských štátov v priebehu roka. Výsledky a údaje, ktoré členské štáty uviedli v správach v roku 2011, sú zhrnuté v tomto oddiele a v tabuľke 4. Celkovo boli Komisii doručené záverečné správy o 20 príspevkoch z EGF (od roka 2008, keď boli sprístupnené výsledky prvých prípadov týkajúcich sa EGF, až do decembra 2011), ktoré predstavujú asi 20 % celkového počtu žiadostí (97) doručených do decembra 2011. Pätnásť z uvedených 20 prípadov bolo zároveň podrobených analýze v rámci hodnotenia v polovici trvania vykonaného v roku 2011 (pozri oddiel 4.7.5). Keďže sú doteraz k dispozícii iba obmedzené konečné výsledky, je ešte príliš skoro na vyvodenie definitívnych záverov o pridanej hodnote podpory z EGF a vplyve na prepustených pracovníkov a trhy práce. S postupným pribúdaním dostupných konečných výsledkov týkajúcich sa prípadov s predĺženým 24‑mesačným obdobím vykonávania (po predĺžení z 12 na 24 mesiacov od dátumu podania žiadosti na základe zmeny a doplnenia nariadenia o EGF v roku 2009) sa vplyv EGF bude merať podrobnejšie, okrem iného v rámci hodnotenia ex post, ktoré by sa malo vykonať do 31. decembra 2014 (článok 17 ods. 1 písm. b) nariadenia o EGF). 4.4.1. Záverečné správy o realizovaní finančných príspevkov doručené od členských štátov v roku 2011 V roku 2011 boli Komisii doručené štyri záverečné správy o týchto prípadoch: EGF/2009/004 BE/Oost-West Vlaanderen, EGF/2009/005 BE/Limburg, EGF/2009/007 SE/Volvo a EGF/2009/008 IE/Dell. Išlo o prvé prípady týkajúce sa EGF vo všetkých troch členských štátoch a o prvé dokončené prípady s predĺženým 24-mesačným obdobím vykonávania. Boli to takisto prvé prípady, pri ktorých sa využila 65 %-ná miera spolufinancovania z EGF po jej zvýšení z predchádzajúcich 50 %. 4.4.2. Zhrnutie výsledkov a osvedčených postupov uvedených v správach v roku 2011 Zo štyroch záverečných správ, ktoré predložili uvedené tri členské štáty, vyplýva, že na konci obdobia vykonávania EGF malo nové zamestnanie alebo vykonávalo samostatnú zárobkovú činnosť 2 352 pracovníkov (45,0 % z 5 228). Ostatní sa buď vzdelávali alebo zúčastňovali na odbornej príprave (približne 10,9 %), alebo boli nezamestnaní, resp. neboli zárobkovo činní z osobných dôvodov (NEET: osoby, ktoré sa nevzdelávajú, nie sú zamestnané a ani sa nezúčastňujú na odbornej príprave): približne 44,1 %. Výsledky v oblasti opätovného začlenenia do trhu práce ovplyvnila podobne ako v roku 2010 znížená absorpčná schopnosť miestnych a regionálnych trhov práce v priamom dôsledku celosvetovej finančnej a hospodárskej krízy. Treba poznamenať, že miera opätovného začlenenia je len momentným obrazom situácie pracovníkov z hľadiska zamestnania v čase zberu údajov. Neposkytuje žiadne informácie o tom, aký druh práce sa našiel, ani v akej je kvalite a môže sa v krátkom časovom horizonte výrazne zmeniť. Podľa informácií, ktoré odovzdalo viacero členských štátov v rokoch 2010 a 2011, sa miery opätovného začlenenia tendenčne zvyšujú dokonca už pár mesiacov po predložení záverečných správ a v strednodobom období rastú ďalej, najmä v prípadoch, keď pracovníci naďalej dostávajú pomoc, ktorá im je prispôsobená, aj po skončení obdobia EGF na náklady členských štátov alebo s pomocou ESF. Uvedené tri členské štáty uvádzajú v správach niekoľko zaujímavých skutočností a povzbudzujúcich informácií, podľa ktorých sa vďaka pomoci a službám v rámci EGF viditeľne zlepšila osobná situácia, sebadôvera a zamestnateľnosť dotknutých pracovníkov, aj keď si nenašli všetci rýchlo nové zamestnanie. Vďaka EGF sa uvedeným členským štátom umožnilo, aby intenzívnejšie konali v oblastiach, ktorých sa prepúšťanie týka, pokiaľ ide o počet osôb, ktorým sa poskytuje pomoc, a trvanie a kvalitu podpory, ktorá by bez financovania z EGF nebola možná. Prostredníctvom fondov EÚ sa im umožnilo, aby pružnejšie reagovali a zahrnuli do svojich súborov aj vysoko personalizované, niekedy novátorské činnosti vysokej kvality a venovali tak väčšiu starostlivosť osobám s nižšou kvalifikáciou a uchádzačom o zamestnanie, u ktorých je pomoc zložitejšia. Pomoc spolufinancovaná z EGF preto predstavuje posilnenú investíciu do zručností, čo môže mať pozitívny vplyv aj v strednodobom a dlhodobom horizonte, keď sa budú trhy postupne dostávať z krízy. EGF sa považoval za užitočný nástroj v čase obmedzovania rozpočtov, ktoré bolo v členských štátoch a regiónoch postihnutých hromadným prepúšťaním často veľmi výrazné. Uvedené tri členské štáty okrem toho dospeli k mnohým poznatkom a záverom, ktoré by sa mali ukázať ako užitočné pri príprave a realizovaní budúcich prípadov týkajúcich sa EGF. Tabuľka 4 – Záverečné správy doručené v roku 2011 – prehľad výsledkov[8] 4.4.3. Podrobnosti o realizovaných opatreniach, ako boli oznámené v záverečných správach doručených v roku 2011 EGF/2009/004 Oost-West Vlaanderen/Belgicko (textil) Obdobie vykonávania poskytnuté rozhodnutím o financovaní sa skončilo 4. mája 2011. Z 508 pracovníkov, ktorí sa zúčastnili na opatreniach spolufinancovaných z EGF, bolo na konci obdobia vykonávania 335 osôb (65,9 %) opäť v pracovnom pomere (z nich deväť vykonávalo samostatnú zárobkovú činnosť) a zostávajúcich 173 osôb (34,1%) bolo nezamestnaných alebo nebolo zárobkovo činných z rôznych osobných dôvodov (NEET). EGF/2009/005 Limburg/Belgicko (textil) Obdobie vykonávania poskytnuté rozhodnutím o financovaní sa skončilo 4. mája 2011. Z 356 pracovníkov, ktorí sa zúčastnili na opatreniach spolufinancovaných z EGF, bolo na konci obdobia vykonávania 259 osôb (72,8 %) opäť v pracovnom pomere (z toho päť vykonávalo samostatnú zárobkovú činnosť) a zostávajúcich 97 osôb (27,2 %) bolo nezamestnaných alebo nebolo zárobkovo činných z rôznych osobných dôvodov (NEET). Belgické orgány uviedli, že vďaka dvom finančným príspevkom z EGF mohli prepusteným pracovníkom z textilného sektora poskytnúť pomoc a odbornú prípravu, ktoré im boli prispôsobené, čo im pomohlo pri nájdení nového zamestnania alebo posilnilo ich postavenie na trhu práce. Opatrenia spolufinancované z EGF poskytovala Flámska služba pre zamestnanosť a odborné vzdelávanie (VDAB) a sektorové stredisko odbornej prípravy pre textilný priemysel (COBOT). Zahŕňali individuálnu podporu pri hľadaní zamestnania vrátane potvrdenia existujúcich zručností v oblasti výroby textilu, pomoc pri prechode zamestnancov do iného zamestnania (outplacement) rozšírenú na všetky vekové skupiny, rôzne opatrenia odbornej prípravy na získanie všeobecných spôsobilostí a zručností potrebných pri prijímacom pohovore, odborné vzdelávanie zamerané na opätovné zamestnanie v nových sektoroch a funkciách, odbornú prípravu prispôsobenú pracovníkom vo veku nad 50 rokov, ako aj pokračujúce poradenstvo v oblasti odbornej prípravy a kariéry pre tých, ktorí si našli nové zamestnanie, s cieľom zvýšiť ich spokojnosť a zlepšiť ich schopnosť zostať v novom zamestnaní. Niektoré z realizovaných aktivít boli začlenené do predurčených programov dostávajúcich federálne a regionálne financovanie, takže nebolo možné vypočítať príspevok z EGF. V Belgicku, vzhľadom na jeho osobitné okolnosti v správe, pripadlo na EGF iba 36 % (EGF/2009/004) a 44,6 % (EGF/2009/005) skutočných celkových nákladov, namiesto maximálne povolených 65 %. Riadiaci orgán dospel k mnohým poznatkom a záverom, ktoré by sa pri budúcich žiadostiach v rámci EGF mali ukázať ako užitočné. EGF/2009/007 Volvo/Švédsko (automobilový priemysel) Obdobie vykonávania poskytnuté rozhodnutím o financovaní sa skončilo 4. júna 2011. Z 1 775 pracovníkov, ktorí sa zúčastnili na opatreniach spolufinancovaných z EGF, bolo na konci obdobia vykonávania 1 201 osôb (67,7 %) opäť v pracovnom pomere (z toho 18 vykonávalo samostatnú zárobkovú činnosť), 344 osôb (19,4 %) sa vzdelávalo alebo zúčastňovalo na odbornej príprave a zostávajúcich 230 osôb (12,9 %) sa považovalo za nezamestnaných alebo za osoby, ktoré nie sú zárobkovo činné (NEET), keďže z rôznych dôvodov prestali využívať služby zamestnanosti. Podľa švédskych orgánov bol projekt EGF v porovnaní s inými projektmi vo Švédsku úspešný, pokiaľ ide o opätovné začlenenie po realizácii projektu. Opatrenia spolufinancované z EGF mali pre bývalých pracovníkov spoločnosti Volvo veľký význam, pretože si vďaka nim mohli zlepšiť zručnosti potrebné pre širší trh práce a zároveň im poskytli možnosti v oblastiach osobného rozvoja a finančnej istoty. Príspevok z EGF umožnil švédskym orgánom ponúkať rozmanité opatrenia týkajúce sa kvalifikácie vrátane odborného vzdelávania zameraného na povolania, pri ktorých sa zistil problém s výmenou generácií. Odborná príprava v oblasti podnikania v značnej miere presahovala rámec obvyklej ponuky verejných služieb zamestnanosti. Osobitná pozornosť bola venovaná kvalite odbornej prípravy spolufinancovanej z EGF (používal sa rating), čo môže znamenať konkurenčnú výhodu pre dotknutých jednotlivcov v porovnaní s inými nezamestnanými pracovníkmi, ktorí využívajú bežné možnosti odbornej prípravy. Švédske orgány takisto uviedli, že projekt viedol k zvýšenej spolupráci medzi verejnými službami zamestnanosti a poskytovateľmi vzdelávania na celoštátnej, regionálnej a miestnej úrovni. Uznalo sa, že kombináciou politík trhu práce a zdrojov zo sféry vzdelávania sa vytvorila významná pridaná hodnota s pozitívnym multiplikačným účinkom. Zistenia a poznatky, ku ktorým sa dospelo pri projekte Volvo, budú prínosom z hľadiska budúcich švédskych aktivít na podporu nezamestnaných. Švédsko považuje opatrenia spolufinancované z EGF za celkovo pozitívne, pokiaľ ide o bývalých pracovníkov spoločnosti Volvo i dotknuté miestne trhy práce. Aj keď ich vplyv z finančného hľadiska ešte nemožno zmerať, malo by sa to dať urobiť v budúcnosti, keď švédske orgány dokončia prebiehajúce hodnotenie projektu. EGF/2009/008 Dell/Írsko (počítače) Obdobie vykonávania poskytnuté rozhodnutím o financovaní sa skončilo 28. júna 2011. Z 2 589 pracovníkov, ktorí sa zúčastnili na opatreniach spolufinancovaných z EGF, bolo na konci obdobia vykonávania 557 osôb (21,5 %) opäť v pracovnom pomere (z toho 191 vykonávalo samostatnú zárobkovú činnosť), 227 osôb (8,8 %) sa ešte vzdelávalo alebo zúčastňovalo na odbornej príprave a zostávajúcich 1 805 osôb (69,7 %) bolo nezamestnaných alebo nebolo zárobkovo činných z rôznych osobných dôvodov (NEET). Írske orgány uviedli, že podporou z EGF sa rozšírila pomoc, ktorá je nezamestnaným obvykle k dispozícii, a doplnili opatrenia podporené z Európskeho sociálneho fondu, EFRR atď. Vďaka EGF mali bývalí pracovníci spoločnosti Dell prospech z vyššej úrovne personalizovanej pomoci v čase rýchlo sa zvyšujúcej nezamestnanosti na regionálnej i celoštátnej úrovni. Podľa írskych orgánov mal z hospodárskeho hľadiska počet osôb, ktoré boli na konci obdobia vykonávania opätovne zamestnané alebo samostatne podnikali, spolu s rastúcim využívaním príležitostí na vzdelávanie a odbornú prípravu značný pozitívny vplyv na miestnej i regionálnej úrovni. Opatrenia spolufinancované z EGF okrem toho pozitívne vplývali na jednotlivcov, pokiaľ ide o znovu získanú sebadôveru a opätovné nadobudnutie dôstojnosti. Opatrenia spolufinancované z EGF zahŕňali širokú škálu poradenstva, vzdelávania, odbornej prípravy a aktivít na podporu podnikania a poskytovali sa v úzkej spolupráci s miestnymi, regionálnymi a vnútroštátnymi poskytovateľmi služieb. Pomoc z EGF umožnila rozvoj celého radu nových opatrení prispôsobených potrebám, napríklad vysokoškolské kurzy mimo hlavných vzdelávacích programov, nový program stáží na účely zachovania existujúcich zručností a uplatnenia novo nadobudnutých zručností v praxi, ako aj poskytovanie odbornej prípravy s cieľom získať nové zručnosti v rozvíjajúcich sa sektoroch alebo v sektoroch, v ktorých sa zistil nedostatok kvalifikovanej pracovnej sily, okrem iného v oblastiach zdravotníckych pomôcok, finančných služieb a logistiky. Súčasťou balíka boli aj granty na uľahčenie účasti žiadateľov v akreditovaných kurzoch odbornej prípravy a granty na uľahčenie prístupu k vysokoškolským programom vzdelávania v schválených súkromných vysokých školách. Skúsenosti získané pri žiadosti v rámci EGF súvisiacej so spoločnosťou Dell boli prínosom pri ďalších žiadostiach Írska v rámci EGF. 4.5. Preskúmanie po roku 2013 Podľa článku 20 nariadenia o EGF sa celé uvedené nariadenie musí preskúmať do 31. decembra 2013, čo sa časovo zhoduje s koncom programového obdobia 2007 – 2013. V kontexte oznámenia Komisie „Rozpočet stratégie Európa 2020“[9] sa zdôraznila potreba riešiť naliehavé otázky, akými sú napríklad deficity na úrovni zručností, nedostatočná výkonnosť aktívnej politiky trhu práce a systémov vzdelávania, sociálne vylúčenie marginalizovaných skupín a nízka mobilita pracovnej sily. Komisia má v úmysle zachovať EGF aj v budúcom programovom období 2014 – 2020 a rada by dosiahla, aby sa pracovníkom prepusteným v dôsledku veľkých štrukturálnych zmien vyvolaných čoraz väčšou globalizáciou výroby a v usporiadaní obchodu poskytovala v tomto období špecifická jednorazová podpora. EÚ by takisto mala byť schopná poskytovať podporu, keď dôjde k hromadnému prepúšťaniu v dôsledku vážneho narušenia miestnych, regionálnych alebo vnútroštátnych ekonomík, ktoré spôsobila neočakávaná kríza. Rozsah pôsobnosti EGF by sa okrem toho mal rozšíriť, aby sa v špecifických prípadoch mohla poskytnúť náhrada za dôsledky obchodných dohôd v určitých poľnohospodárskych sektoroch. V prvom polroku 2011 uskutočnila Komisia konzultácie so zástupcami členských štátov, s vykonávacími orgánmi a so sociálnymi partnermi o budúcej úlohe a potenciáli EGF ako nástroja solidarity. Patrili k nim dve konferencie zúčastnených strán v dňoch 25. – 26. januára 2011, resp. 8. marca 2011. V októbri 2011 prijala Komisia návrh[10] budúceho EGF, pričom zohľadnila výsledky konzultácií a politické odporúčania sformulované v priebehu hodnotenia EGF v polovici trvania (pozri oddiel 4.7.5). V novembri a decembri 2011 bol návrh Komisie predložený na úrovni pracovnej skupiny Európskemu parlamentu, Európskemu hospodárskemu a sociálnemu výboru a Výboru regiónov. Formálne diskusie v príslušných výboroch Parlamentu a Rady by mali prebehnúť v roku 2012 a 2013, pričom cieľom je, aby nové nariadenie podľa možnosti nadobudlo účinnosť 1. januára 2014. 4.6. Finančná správa 4.6.1. Finančné príspevky z EGF Počas roka 2011 udelil rozpočtový orgán 22 príspevkov z EGF v celkovej výške 128 167 758 EUR predstavujúcej 25,6 % maximálnej ročnej sumy, ktorá je k dispozícii (tabuľka 2). Všetkých 22 platieb pochádzalo z rozpočtu na rok 2011, aj keď štyri boli vyplatené na začiatku roka 2012. Podľa článku 28 Medziinštitucionálnej dohody zo 17. mája 2006[11], v ktorej sa stanovuje rozpočtový rámec pre EGF, nesmie EGF prekročiť maximálnu ročnú sumu 500 miliónov EUR, ktorú je možné uvoľniť z akejkoľvek rezervy existujúcej v rámci celkového stropu výdavkov za predchádzajúci rok a/alebo zo zrušených viazaných rozpočtových prostriedkov z predchádzajúcich dvoch rokov s výnimkou tých, ktoré sa týkajú okruhu 1B finančného rámca. Podľa článku 12 nariadenia o EGF okrem toho najmenej 25 % maximálnej ročnej sumy musí zostať k dispozícii k 1. septembru každého roka, aby sa zabezpečili potreby, ktoré vzniknú do konca roka. Viazané rozpočtové prostriedky pre finančné prostriedky udelené v roku 2011 boli presunuté z rezervy EGF do rozpočtového riadka EGF. V roku 2011 sa platobné rozpočtové prostriedky poskytovali z iných zdrojov ako v minulosti, aby sa čo najviac predišlo použitiu finančných prostriedkov z ESF. Na začiatku roka sa v prospech rozpočtového riadka EGF pripísala suma vo výške 47 608 950 EUR (vrátane 610 000 EUR na technickú pomoc v rámci EGF). Ďalšia suma vo výške 50 000 000 EUR sa pridala prostredníctvom opravného rozpočtu. Počas globálneho presunu sa určila suma 5 460 495 EUR a bola presunutá do fondu EGF. Z riadka ESF sa nakoniec presunulo 29 650 344 EUR. Platby uskutočnené za rok 2011 (128 167 758 EUR) boli o 54,1 % vyššie ako za rok 2010 (30 udelených príspevkov vo výške 83 171 941 EUR). 4.6.2. Výdavky na technickú pomoc Podľa článku 8 ods. 1 nariadenia (ES) č. 1927/2006 môže byť až 0,35 % finančných zdrojov, ktoré sú na daný rok k dispozícii (maximálne 1,75 mil. EUR), použitých vo forme technickej pomoci z podnetu Komisie na aktivity, ku ktorým napríklad patrí oblasť informácií, administratívna a technická podpora a monitorovanie, audit, kontrola a hodnotenie potrebné na vykonávanie nariadenia o EGF. V roku 2011 bola na technickú pomoc uvoľnená suma 610 000 EUR[12], a to na aktivity uvedené v tabuľke 5. Zostávajúca suma 1 140 000 EUR, ktorá bola potenciálne k dispozícii na technickú pomoc počas uvedeného roka, nebola použitá. Najväčší rozdiel medzi rozpočtovou sumou a skutočnými výdavkami vznikol v kategórii informácií, kde bol príspevok z EGF na všeobecné publikácie o zamestnanosti a sociálnych veciach v súvislosti s EGF, o ktorý sa žiadalo, podstatne nižší, ako sa očakávalo. Tabuľka 5 − Výdavky na technickú pomoc v roku 2011 Opis || Rozpočtová suma v EUR || Skutočná suma v EUR Informácie (napr. aktualizácia/rozšírenie webovej lokality EGF vo všetkých jazykoch EÚ, publikácie a audiovizuálne aktivity) || 250 000 || 74 685,24 Administratívna a technická podpora – Stretnutia expertnej skupiny kontaktných osôb EGF – Semináre o vykonávaní EGF (2012: semináre na výmenu informácií a skúseností financované z rozpočtu 2011) || 70 000 200 000 || 61 404,21 268 595,79 Monitorovanie (druhý štatistický portrét EGF za obdobie 2007 – 2011) || 20 000 || 19 883,00 Tvorba vedomostnej databázy (návrh elektronického formulára žiadostí) || 70 000 || 59 300,00 Audit, kontrola, hodnotenie: pre tieto kategórie nebol v roku 2011 použitý žiadny príspevok. (Hodnotenie EGF v polovici trvania podľa článku 17 ods. 1 písm. a) nariadenia o EGF sa externe zadalo už v roku 2010 a audity vykonané v roku 2011 boli financované z iných zdrojov Európskej komisie.) Spolu || 610 000 || 483 868,24 4.6.3. Hlásené alebo uzavreté nezrovnalosti V roku 2011 neboli Komisii hlásené žiadne nezrovnalosti v rámci nariadenia o EGF. V roku 2011 neboli uzavreté žiadne nezrovnalosti v rámci nariadenia o EGF. 4.6.4. Ukončenie finančných príspevkov z EGF V článku 15 ods. 2 nariadenia o EGF sa stanovujú postupy na ukončenie finančných príspevkov z EGF. V roku 2011 bol ukončený tretí súbor príspevkov z EGF od zriadenia fondu. Išlo o päť prípadov uvedených ďalej, ktoré boli realizované v čase do roka 2010 (12‑mesačné obdobie vykonávania od dátumu podania žiadosti a 50 %-né spolufinancovanie z EGF). Tabuľka 6 − Prípady ukončené v roku 2011 Rozpočet sa v závislosti od prípadu plnil na 4,7 % až 29,6 %. Celková suma nevynaložených finančných prostriedkov, ktoré sa majú vrátiť Komisii v súvislosti s týmito piatimi prípadmi, predstavuje 27 639 447 EUR. Existujú rôzne dôvody, prečo členské štáty nevyužili v plnej miere udelené sumy. Aj keď sú členské štáty podnecované do vypracúvania realistických odhadov rozpočtu pre koordinovaný súbor personalizovaných služieb, môžu sa pri plánovaní objaviť nedostatky, pokiaľ ide o presnosť a informácie. Do pôvodných výpočtov mohla byť zahrnutá príliš vysoká bezpečnostná rezerva, ktorá sa na konci ukázala ako zbytočná. Počet pracovníkov, ktorí by sa radi zúčastnili na navrhovaných opatreniach, sa mohol vo fáze plánovania nadhodnotiť, niektorí pracovníci sa mohli namiesto drahších opatrení rozhodnúť pre lacnejšie opatrenia alebo namiesto dlhodobých pre krátkodobé, alebo sa im možno podarilo nájsť nové zamestnanie rýchlejšie než sa pôvodne predpokladalo. Inými dôvodmi nižších výdavkov mohli byť omeškania pri rozbiehaní opatrení a nevyužívanie pružnosti, pokiaľ ide o prerozdelenie súm financovania medzi rôznymi rozpočtovými položkami pri realizácii balíka personalizovaných služieb. Pri porovnávaní štyridsiatich záverečných správ, ktoré boli k júlu 2012 k dispozícii (uzavreté prípady a prípady, ktoré sa ešte ukončujú), je zrejmé, že členské štáty mali v počiatočnej fáze fondu (keď bolo obdobie vykonávania iba dvanásť mesiacov) problémy s vynaložením pridelených finančných prostriedkov v určenej lehote. Záverečné správy doručené od konca roka 2011 sa týkajú prípadov s dlhším obdobím vykonávania (24 mesiacov od dátumu podania žiadosti) a naznačujú, že členské štáty už plánujú svoje rozpočty realistickejšie, začínajú s opatreniami skôr a v priebehu vykonávania prispôsobujú rozpočty týkajúce sa opatrení podľa potreby. Celková miera vrátenia finančných prostriedkov preto klesá a finančné prostriedky z EGF sa vynakladajú podľa plánu. Komisia pomáhala členským štátom prostredníctvom pravidelných informácií a špecifických seminárov na podporu optimálneho hospodárenia s finančnými prostriedkami. Výsledkom bolo, že vysoká miera vrátenia finančných prostriedkov predstavujúca pri prípadoch z roka 2007 viac ako 60 % sa pri roku 2008 znížila o polovicu na okolo 30 % a zdá sa, že táto úroveň sa zachová aj pri prípadoch z roka 2009. Z prvej záverečnej správy o prípade predloženom v roku 2010 vyplýva miera vrátenia finančných prostriedkov, ktorá je nižšia ako 10 %. Očakáva sa, že získanými skúsenosťami členské štáty dospejú k lepšiemu zostaveniu rozpočtu na opatrenia a odhadu účasti pracovníkov a dnes už vypracúvajú a podávajú žiadosti v rámci EGF efektívnejšie ako v prvých rokoch. Zlepšuje sa aj plánovanie času príchodu financovania z EGF na určené miesto spolu s kapacitami rôznych koordinačných a vykonávacích štruktúr a kvalitou komunikácie medzi celoštátnou a regionálnou/miestnou úrovňou. Členské štáty takisto lepšie využívajú možnosť preskúmania svojich rozpočtov a prerozdelenia výdavkov medzi rôzne opatrenia a/alebo výdavky na vykonávanie. Na úrovni inštitúcií EÚ sa vynaložilo a aj ďalej sa vynakladá veľké úsilie na zrýchlenie postupov rozhodovania a uskutočňovania platieb finančných prostriedkov z EGF, aby sa čas a finančné prostriedky dané k dispozícii mohli optimálne využiť. Na marec 2012 naplánovala Komisia špecifický seminár pre zástupcov členských štátov s cieľom zaoberať sa rôznymi otázkami súvisiacimi s plánovaním a efektívnosťou vykonávania fondu. 4.6.5. Ostatné vrátené sumy Okrem vrátených súm uvedených v tabuľke 6 bol Komisii v plnej výške vrátený jeden príspevok z EGF udelený v roku 2010: 382 200 EUR za žiadosť EGF/2010/023 (Lear), ktorý španielske orgány v roku 2011 stiahli. 4.7. Aktivity v rámci technickej pomoci realizované Komisiou 4.7.1. Informácie a publicita Internetová stránka V článku 9 nariadenia (ES) č. 1927/2006 sa Komisia vyzýva, aby vytvorila „internetovú stránku, ktorá bude vo všetkých jazykoch Spoločenstva poskytovať informácie o EGF, pokyny k podávaniu žiadostí, ako aj aktuálne informácie o schválených a zamietnutých žiadostiach, a vyzdvihne úlohu rozpočtového orgánu“. V súlade s požiadavkami článku 9 bola internetová stránka EGF (http://ec.europa.eu/egf) vytvorená Komisiou sprístupnená vo všetkých 23 jazykoch EÚ vrátane írčiny. Webová lokalita EGF v roku 2011 zaznamenala 37 384 návštevníkov, ktorí si prehliadli 284 181 stránok. Propagačné činnosti realizované v roku 2011 Komisia zostavila s pomocou novinárov publikáciu s názvom „Činnosti EGF – Príbehy o príležitostiach, ktoré vytvára EGF“. Táto brožúra, ktorá je k dispozícii vo webovej lokalite EGF, obsahuje opis vplyvu konkrétnych činností týkajúcich sa EGF v piatich členských štátoch EÚ (Nemecko, Španielsko, Fínsko, Litva a Portugalsko) a okolností v ich pozadí. Všetky prípady sú doplnené o osobné príbehy jednotlivých pracovníkov, ktorí po prepustení využili podporu z EGF. Pôsobivé výpovede svedčia o tom, že vďaka EGF sa týmto pracovníkom pomohlo pri zlepšení ich osobnej situácie v ťažkom období ich života. Ide o týchto päť prípadov: EGF/2007/004 FI/Perlos, EGF/2008/003 LT/Alytaus Tekstilė, EGF/2008/004 ES/Castilla y León & Aragón, EGF/2009/001 PT/Norte-Centro a EGF/2009/002 DE/Nokia. EuroBarometer Osobitné vydanie Eurobarometra s názvom „Európska politika zamestnanosti a sociálna politika“ (EBS 377[13]) zo septembra – októbra 2011 zahŕňalo otázku o EGF, ktorá už bola položená pri predchádzajúcich prieskumoch Eurobarometer (v októbri 2008 a v júni 2009), s cieľom monitorovať zmeny v informovanosti o fonde. Pri otázke „Počuli alebo čítali ste už niekedy o Európskom fonde na prispôsobenie sa globalizácii, ktorý je fondom na pomoc obetiam globalizácie?“ si bolo možné vybrať z týchto odpovedí: „Áno a poznám ho veľmi dobre“ alebo „Áno, ale nepoznám ho veľmi dobre“ alebo „Nie, nikdy som o ňom nepočul (-la) ani nečítal (-la)“. Z výsledkov z roka 2011 vyplýva mierne zvýšenie informovanosti o fonde v porovnaní s výsledkami z roka 2009: v EÚ o EGF počulo 32 % respondentov a 6 % z nich uviedlo, že ho „poznajú veľmi dobre“. Spolu 68 % opýtaných odpovedalo, že o EGF nikdy nepočulo − tento podiel je naďalej vysoký, aj keď sa v porovnaní s prechádzajúcim prieskumom zlepšil o 2 %. 4.7.2. Stretnutia s vnútroštátnymi orgánmi a so zúčastnenými stranami v rámci EGF Siedme a ôsme stretnutie kontaktných osôb Európskeho fondu na prispôsobenie sa globalizácii, ktoré predstavujú zástupcov EGF v členských štátoch, sa uskutočnili v Bruseli 9. marca 2011 a 20. októbra 2011. Na oboch z nich sa časť stretnutia venovala diskusii o návrhu Komisie predĺžiť „krízovú výnimku“, aby platila aj po 30. decembri 20113, a preskúmaniu terajšieho nariadenia o EGF s návrhom Komisie na jeho zachovanie aj v období 2014 – 202010. V dňoch 25. – 26. januára 2011 a 8. marca 2011 sa v Bruseli uskutočnili dve konferencie zúčastnených strán s cieľom prediskutovať budúcnosť EGF (po roku 2011 a po roku 2013). Financovali sa z rozpočtu na technickú pomoc na rok 2010 (článok 8 ods. 1 nariadenia o EGF). Seminár audítorov EGF (financovaný z rozpočtu na technickú pomoc na rok 2010) sa konal 7. apríla 2011 v Bruseli. 4.7.3. Návrh elektronického formulára žiadostí V nadväznosti na výzvu na predkladanie ponúk Komisia zadala vypracovanie návrhu elektronického formulára žiadosti v rámci EGF externej spoločnosti. Novým formulárom sa má skrátiť čas potrebný od okamihu vyhotovenia žiadosti členským štátom do prijatia návrhu predloženého Komisiou Európskemu parlamentu a Rade. 4.7.4. Druhý štatistický portrét EGF za obdobie 2007 – 2011 V nadväznosti na výzvu na predkladanie ponúk Komisia zadala vytvorenie druhého štatistického portrétu EGF za obdobie 2007 – 2011 externej spoločnosti. Portrét sa má uverejniť v prvej polovici roka 2012. 4.7.5. Hodnotenie EGF v polovici trvania Ako sa vyžaduje v článku 17 ods. 1 písm. a) nariadenia o EGF, Komisia vykonala hodnotenie efektívnosti a udržateľnosti výsledkov dosiahnutých v rámci EGF v polovici trvania, ktoré bolo zadané externým expertom. Záverečná správa o hodnotení bola predložená na konci roka 2011 a je k dispozícii vo webovej lokalite EGF (http://ec.europa.eu/egf). Hodnotenie sa uskutočnilo na úrovni samotného nástroja a na úrovni opatrení EGF a jednotlivých prípadov týkajúcich sa EGF. Pri analýze dlhodobých účinkov podpory z EGF sa zohľadnili podporovaní jednotlivci a zamestnávatelia a komunity na miestnej úrovni. Analyzovalo sa pätnásť prípadov týkajúcich sa EGF v ôsmich členských štátoch (Fínsko, Francúzsko, Nemecko, Taliansko, Litva, Malta, Portugalsko a Španielsko). Ich realizácia prebehla podľa pôvodných pravidiel EGF (uplatniteľných od roka 2007 do konca apríla 2009), t. j. uplatňovala sa prahová hodnota 1 000 prepustených pracovníkov spolu s 12‑mesačným obdobím vykonávania a mierou spolufinancovania predstavujúcou 50 %. Uvedenými 15 hodnotenými prípadmi sú prípady, za ktoré členské štáty predložili záverečné správy od roka 2008 do roka 2010 a ktoré boli potom ukončené[14]: || Rok ukončenia Číslo || ČŠ || Prípad || EGF/2007/001 || FR || Peugeot || 2009 EGF/2007/003 || DE || BenQ || 2009 EGF/2007/004 || FI || Perlos || 2009 EGF/2007/005 || IT || Sardínia || 2011 EGF/2007/006 || IT || Piemont || 2010 EGF/2007/007 || IT || Lombardsko || 2011 EGF/2007/008 || MT || Textil || 2009 EGF/2007/010 || PT || Lisabon-Alentejo || 2010 EGF/2008/001 || IT || Toskánsko || 2011 EGF/2008/002 || ES || Delphi || 2010 EGF/2008/003 || LT || Alytaus tekstilė || 2010 EGF/2008/004 || ES || Castilla Leon || 2010 EGF/2008/005 || ES || Katalánsko || 2011 EGF/2009/001 || PT || Norte/Centro || 2011 EGF/2009/002 || DE || Nokia || 2010 Zistenia hodnotenia v polovici trvania sú pozitívne, lebo zo zhromaždených dôkazov vyplýva, že EGF zvyšuje hodnotu činností členských štátov. Po dvanástich mesiacoch podpory z EGF si 42 % pracovníkov, ktorým je pomoc určená, našlo nové zamestnania, pričom miery opätovného začlenenia sa v strednodobom horizonte ďalej zvyšujú. Vzhľadom na to, že mnohí z podporovaných pracovníkov patria k uchádzačom, u ktorých je pomoc zložitejšia, sa dosiahol mimoriadne dobrý výsledok. Vďaka EGF sa verejným službám zamestnanosti v členských štátoch pomohlo doplnením existujúceho vnútroštátneho úsilia i pomoci z Európskeho sociálneho fondu (ESF) pri riešení krízových situácií spôsobených náhlym hromadným prepúšťaním. Tento aspekt bol o to dôležitejší, že vo väčšine prípadov týkajúcich sa EGF išlo o hromadné prepúšťanie v regiónoch a lokalitách, ktoré už boli v porovnaní s príslušným vnútroštátnym priemerom znevýhodnené, pokiaľ ide o nezamestnanosť, pracovné príležitosti a hospodársku dynamiku. Prostredníctvom EGF sa členským štátom umožňuje, aby ponúkli personalizovanejšiu podporu lepšie prispôsobenú profilu a potrebám každého individuálneho pracovníka, a to väčšiemu počtu pracovníkov a na dlhšie obdobie než pri ich bežných programoch. Vďaka špecificky zameraným opatreniam sa môžu pracovné príležitosti ponúkané miestnymi trhmi práce zladiť s profilmi prepustených pracovníkov, ktorí dostávajú pomoc z EGF. Vykonávaním EGF sa podporuje aj dobrá komunikácia medzi celoštátnymi, regionálnymi a miestnymi orgánmi v členských štátoch. 5. Trendy So zvyšujúcim sa počtom prípadov týkajúcich sa EGF je dostupných viac údajov, ktoré sú potrebné na zistenie trendov v žiadostiach a na získanie prehľadu o smerovaní aktivít fondu. Údaje, ktoré obsahujú grafy uvedené ďalej a príloha, sa týkajú 97 žiadostí v 32 hospodárskych sektoroch doručených od januára 2007 do decembra 2011. Podrobnejšie číselné údaje bude obsahovať druhý štatistický portrét EGF za obdobie 2007 – 2011, ktorý sa má uverejniť v prvej polovici roka 2012. Graf 1: Počet doručených žiadostí v období 2007 – 2011 || 2007 || 2008 || 2009 || 2010 || 2011 || Spolu V súvislosti s krízou || ------- || ------ || 23 || 23 || 20 || 66 V súvislosti s obchodom || 8 || 5 || 6 || 6 || 6 || 31 Spolu || 8 || 5 || 29 || 29 || 26 || 97 % z celkového počtu || 8,2 % || 5,2 % || 29,9 % || 29,9 % || 26,8 % || 100,0 % Zmena a doplnenie nariadenia o EGF z roka 2009 spolu s jeho dočasnými a trvalými zmenami zreteľne ovplyvnili počet žiadostí doručených Európskej komisii, pri ktorom sa od mája 2009 vykazuje významný nárast. Za celé obdobie 2007 – 2011 bolo podaných 31 žiadostí v súvislosti s obchodom a 66 žiadostí v súvislosti s krízou. Približne 80 % žiadostí doručených od mája 2009 (nadobudnutia účinnosti zmeneného a doplneného nariadenia o EGF) súviselo s celosvetovou finančnou a hospodárskou krízou. Ako je uvedené v prílohe 2, Holandsko a Španielsko sú členskými štátmi, ktoré podali najvyšší počet žiadostí o financovanie z EGF (16 žiadostí za krajinu), za nimi nasleduje Taliansko (12 žiadostí) a ďalej Dánsko (8 žiadostí). Do 31. 12. 2011 ešte nepožiadalo o podporu z EGF sedem členských štátov: Estónsko, Cyprus, Lotyšsko, Luxembursko, Maďarsko, Slovensko a Spojené kráľovstvo. Graf 2: Sumy požadované z EGF v období 2007 – 2011 podľa členských štátov v mil. EUR Za celé obdobie 2007 – 2011 požiadalo 20 členských štátov o sumu z EGF v celkovej výške 414,9 miliónov EUR. O najvyššiu sumu spolufinancovania z EGF požiadalo Taliansko (12 žiadostí v celkovej výške 66,2 milióna EUR), po ktorom nasleduje Írsko (6 žiadostí v celkovej výške 60,6 milióna EUR) a Dánsko (8 žiadostí v celkovej výške 49,9 milióna EUR). Sumy, ktoré ešte neboli schválené, sú len orientačné, keďže sa ešte počas fázy posudzovania môžu zmeniť. Graf 3: Počet pracovníkov, ktorým je pomoc určená, v období 2007 – 2011 podľa členských štátov Taliansko je členským štátom, ktorý požiadal o pomoc z EGF pre najväčší počet prepustených pracovníkov (13 910 osôb/12 žiadostí), za ním nasleduje Španielsko (12 806 osôb/16 žiadostí) a Írsko (9 835 osôb/6 žiadostí). V ďalších 11 krajinách sa ich počet pohybuje v rozmedzí od 8 000 osôb v Nemecku po údaj o niečo presahujúci 1 400 osôb v Rumunsku. V každom zo zostávajúcich šiestich členských štátov, ktoré podali žiadosti, predstavoval tento počet menej ako 1 000 pracovníkov. Graf 4: Počet žiadostí v období 2007 – 2011 podľa sektorov (NACE Rev. 2) V období 2007 – 2011 boli v rámci EGF doručené žiadosti z celkovo 32 sektorov ekonomických činností (pozri prílohu 1). Pri väčšine z nich išlo o výrobné odvetvia, ale patrili sem aj služby a stavebníctvo. Najväčší počet žiadostí pripadal na štyri výrobné sektory: automobilový priemysel (14 žiadostí alebo 14,4 % z celkového počtu), za ktorým nasledoval textil (10 žiadostí alebo 10,3 % z celkového počtu), tlačiarenský priemysel a sektor strojov a zariadení (9, resp. 8 žiadostí alebo 8 – 9 % pri každom z nich). Zhruba 10 % (10 žiadostí) pochádza zo stavebného priemyslu v širšom zmysle, ktorý zahŕňa výstavbu budov, špecializované stavebné práce a architektonické a inžinierske činnosti (keby sa zahrnuli aj súvisiace odvetvia ako stolárstvo/tesárstvo a keramika, dospelo by sa celkovo k 14 žiadostiam alebo približne 14 %). Pri takmer polovici sektorov bola v rámci EGF doručená iba jediná žiadosť. Graf 5: Počet pracovníkov, ktorým je pomoc určená, v období 2007 – 2011 podľa sektorov (NACE Rev. 2) Medzi dotknuté sektory patrí predovšetkým automobilový sektor s viac ako 19 000 pracovníkmi, ktorým je pomoc určená (21,7 % z celkového počtu podaných žiadostí), za ktorým nasleduje textil (viac ako 11 000 pracovníkov, ktorým je pomoc určená, alebo 12,6 % z celkového počtu podaných žiadostí) a sektor výstavby budov (takmer 7 000 pracovníkov, ktorým je pomoc určená, alebo 7,8 % z celkového počtu podaných žiadostí). Graf 6: Priemerná suma požadovaná z EGF na pracovníka, ktorému je pomoc určená, v období 2007 – 2011 podľa členských štátov EUR || Priemer Graf 6 znázorňuje priemernú podporu z EGF na pracovníka, ktorému je pomoc určená. Podpora z EGF na pracovníka, ktorému je pomoc určená, dosiahla najväčšiu výšku v Rakúsku a Dánsku s približne 15 000 EUR, respektíve 10 000 EUR. Naopak v Litve, Slovinsku a v Českej republike predstavovala požadovaná pomoc menej ako 1 000 EUR na pracovníka. 6. Záver Z doterajších trendov jasne vyplýva, že žiadosti v rámci EGF sa vzťahujú na rastúci počet sektorov a podáva ich čoraz viac členských štátov. Členské štáty okrem toho získavajú skúsenosti s výberom najvhodnejších opatrení, plánovaním efektívnej pomoci prepusteným pracovníkom a s využívaním EGF na vyskúšanie nových prístupov. Čoraz viac využívajú aj možnosť prerozdelenia finančných prostriedkov medzi opatreniami v priebehu vykonávania projektu s cieľom v plnej miere využiť finančné prostriedky, ktoré sú k dispozícii. Skutočnosťou, že dočasná „krízová výnimka“ týkajúca sa EGF nebola predĺžená tak, aby platila aj po skončení roka 2011 (nedosiahnutie kvalifikovanej väčšiny v Rade, keďže osem krajín hlasovalo proti), sa obmedzili možnosti, pokiaľ ide o poskytovanie pomoci EÚ pracovníkom, ktorí ešte vo veľkej miere trpia následkami hospodárskej a finančnej krízy. Od roka 2012 do konca terajšieho programového obdobia (koniec roka 2013) sa budú aj naďalej uplatňovať trvalé zmeny v zmenenom a doplnenom nariadení (prahová hodnota znížená na 500 pracovníkov, obdobie vykonávania predĺžené na 24 mesiacov od dátumu podania žiadosti), čím sa členským štátom uľahčí podávanie žiadostí, ktoré súvisia s prepúšťaním v dôsledku veľkých štrukturálnych zmien v usporiadaní svetového obchodu. Ak sa rozvinie plný potenciál EGF, so zreteľom na komplementárnosť s inými dostupnými nástrojmi a konzultácie s hlavnými zúčastnenými stranami, môže sa prepusteným pracovníkom, ktorí sú oprávnení na podporu z EGF, pomôcť personalizovaným spôsobom prispôsobeným ich potrebám, čím sa strednodobo i dlhodobo zlepšia ich vyhliadky na trhu práce, kým sa budú trhy postupne dostávať z krízy. Príloha 1 – Žiadosti v rámci EGF podľa klasifikácie ekonomických činností do 31. decembra 2011 (97 žiadostí) Automobilový priemysel (NACE, divízia 29: Výroba motorových vozidiel, návesov a prívesov) Číslo || ČŠ || Prípad EGF/2007/001 || FR || Peugeot EGF/2007/010 || PT || Lisboa-Alentejo EGF/2008/002 || ES || Delphi EGF/2008/004 || ES || Castilla Leon EGF/2009/007 || SE || Volvo EGF/2009/009 || AT || Steiermark EGF/2009/013 || DE || Karmann EGF/2009/019 || FR || Renault EGF/2010/002 || ES || Cataluña EGF/2010/004 || PL || Wielkopolskie EGF/2010/015 || FR || Peugeot EGF/2010/031 || BE || General Motors Belgium EGF/2011/003 || DE || Arnsberg-Düsseldorf EGF/2011/005 || PT || Norte-Centro Textil (NACE, divízia 13: Výroba textilu) Číslo || ČŠ || Prípad EGF/2007/005 || IT || Sardínia EGF/2007/006 || IT || Piemont EGF/2007/007 || IT || Lombardsko EGF/2008/001 || IT || Toskánsko EGF/2008/003 || LT || Alytaus tekstilė EGF/2008/005 || ES || Katalánsko EGF/2009/001 || PT || Norte/Centro EGF/2009/004 || BE || Oost-West Vlaanderen EGF/2009/005 || BE || Limburg EGF/2010/009 || ES || Valencia Odevy (NACE, divízia 14: Výroba odevov) Číslo || ČŠ || Prípad EGF/2007/008 || MT || Textil EGF/2009/018 || LT || Odevy EGF/2010/003 || ES || Galicia EGF/2010/014 || SI || Mura Tlačiarenský priemysel (NACE, divízia 18: Tlač a reprodukcia záznamových médií) Číslo || ČŠ || Prípad EGF/2009/026 || NL || Noord Holland and Utrecht EGF/2009/027 || NL || Noord Brabant and Zuid Holland EGF/2009/028 || NL || Limburg EGF/2009/029 || NL || Gelderland and Overijssel EGF/2009/030 || NL || Drenthe EGF/2010/027 || NL || N Brabant Div 18 EGF/2010/028 || NL || Overijssel Div 18 EGF/2010/029 || NL || Z Holland/Utrecht Div 18 EGF/2010/030 || NL || N Holland/Flevoland Div 18 Stroje a zariadenia (NACE, divízia 28: Výroba strojov a zariadení i. n.) Číslo || ČŠ || Prípad EGF/2009/015 || DK || Danfoss Group EGF/2009/031 || DK || Linak EGF/2010/001 || DK || Nordjylland EGF/2010/006 || PL || H.Cegielski-Poznań EGF/2010/013 || PL || Podkarpackie EGF/2010/017 || DK || Midtjylland machinery EGF/2010/018 || DE || Heidelberger Druckmaschinen EGF/2010/022 || DK || LM Glasfiber Výstavba budov (NACE, divízia 41: Výstavba budov) Číslo || ČŠ || Prípad EGF/2009/011 || NL || Heijmans EGF/2009/017 || LT || Construction EGF/2010/019 || IE || Construction 41 EGF/2011/002 || IT || Trentino Alto Adige EGF/2011/006 || ES || Valencia EGF/2011/009 || NL || Gelderland EGF/2011/017 || ES || Aragon Špecializované stavebné práce (NACE, divízia 43: Špecializované stavebné práce) Číslo || ČŠ || Prípad EGF/2010/020 || IE || Construction 43 EGF/2011/012 || NL || Noord Brabant-Zuid Holland Architektonické a inžinierske činnosti (NACE, divízia 71: Architektonické a inžinierske činnosti; technické testovanie a analýzy) Číslo || ČŠ || Prípad EGF/2010/021 || IE || Construction 71 Elektronické zariadenia (NACE, divízia 26: Výroba počítačových, elektronických a optických výrobkov) Číslo || ČŠ || Prípad EGF/2009/023 || PT || Qimonda EGF/2010/008 || AT || AT&S EGF/2010/011 || NL || NXP Semiconductors EGF/2011/013 || DK || Flextronics EGF/2011/025 || IT || Lombardsko Mobilné telefóny (NACE, divízia 26: Výroba počítačových, elektronických a optických výrobkov) Číslo || ČŠ || Prípad EGF/2007/003 || DE || BenQ EGF/2007/004 || FI || Perlos EGF/2009/002 || DE || Nokia EGF/2011/014 || RO || Nokia Počítače (NACE, divízia 26: Výroba počítačových, elektronických a optických výrobkov) Číslo || ČŠ || Prípad EGF/2009/008 || IE || Dell Kovy (NACE, divízia 24: Výroba a spracovanie kovov) Číslo || ČŠ || Prípad EGF/2009/022 || BG || Kremikovtsi AD (neoprávnené) EGF/2010/007 || AT || Steiermark-Niederösterreich EGF/2011/021 || NL || Zalco Zariadenia pred domácnosti (NACE, divízia 27: Výroba elektrických zariadení) Číslo || ČŠ || Prípad EGF/2009/006 || IT || Gruppo Merloni EGF/2009/010 || LT || AB Snaige EGF/2011/023 || IT || Antonio Merloni Maloobchod (NACE, divízia 47: Maloobchod okrem motorových vozidiel a motocyklov) Číslo || ČŠ || Prípad EGF/2010/010 || CZ || Unilever EGF/2010/016 || ES || Aragon EGF/2011/004 || EL || Aldi Hellas Stolárstvo a tesárstvo (NACE, divízia 16: Spracovanie dreva a výroba výrobkov z dreva a korku okrem nábytku) Číslo || ČŠ || Prípad EGF/2009/020 || ES || Castilla La Mancha EGF/2011/022 || ES || Castilla y León-Castilla-La Mancha Stavba lodí (NACE, divízia 30: Výroba ostatných dopravných prostriedkov) Číslo || ČŠ || Prípad EGF/2010/025 || DK || Odense Steel Shipyard EGF/2011/008 || DK || Odense Steel Shipyard Motocykle (NACE, divízia 30: Výroba ostatných dopravných prostriedkov) Číslo || ČŠ || Prípad EGF/2011/026 || IT || Emilia Romagna Kovospracujúci priemysel (NACE, divízia 25: Výroba kovových konštrukcií okrem strojov a zariadení) Číslo || ČŠ || Prípad EGF/2011/018 || ES || País Vasco EGF/2011/019 || ES || Galicia Výroba obuvi (NACE, divízia 15: Výroba kože a kožených výrobkov) Číslo || ČŠ || Prípad EGF/2010/026 || PT || Rohde EGF/2011/020 || ES || Valencia Veľkoobchod (NACE, divízia 46: Veľkoobchod) Číslo || ČŠ || Prípad EGF/2010/012 || NL || Noord Holland ICT Údržba lietadiel (NACE, divízia 33: Oprava a inštalácia strojov a prístrojov) Číslo || ČŠ || Prípad EGF/2009/021 || IE || SR Technics Nakladateľstvo (NACE, divízia 58: Nakladateľské činnosti) Číslo || ČŠ || Prípad EGF/2009/024 || NL || Noord Holland and Zuid Holland Nábytok (NACE, divízia 31: Výroba nábytku) Číslo || ČŠ || Prípad EGF/2009/016 || LT || Furniture Keramika (NACE, divízia 23: Výroba ostatných nekovových minerálnych výrobkov) Číslo || ČŠ || Prípad EGF/2009/014 || ES || Valencia EGF/2011/007 || IT || Lazio Krištáľové sklo (NACE, divízia 23: Výroba ostatných nekovových minerálnych výrobkov) Číslo || ČŠ || Prípad EGF/2009/012 || IE || Waterford Crystal Kameň/mramor (NACE, divízia 23: Výroba ostatných nekovových minerálnych výrobkov) Číslo || ČŠ || Prípad EGF/2010/005 || ES || Valencia Cestná doprava (NACE, divízia 49: Pozemná doprava a doprava potrubím) Číslo || ČŠ || Prípad EGF/2011/001 || AT || Nieder- und Oberösterreich Tabakové výrobky (NACE, divízia 12: Výroba tabakových výrobkov) Číslo || ČŠ || Prípad EGF/2011/010 || AT || Austria Tabak Sociálna práca (NACE, divízia 88: Sociálna práca bez ubytovania) Číslo || ČŠ || Prípad EGF/2011/011 || AT || Soziale Dienstleistungen Farmaceutické výrobky a prípravky (NACE, divízia 21: Výroba základných farmaceutických výrobkov a farmaceutických prípravkov) Číslo || ČŠ || Prípad EGF/2011/015 || SE || AstraZeneca Služby v oblasti IKT (NACE, divízia 62: Počítačové programovanie, poradenstvo a súvisiace služby) Číslo || ČŠ || Prípad EGF/2011/016 || ES || Agile Skladovanie a uskladňovanie (NACE, divízia 52: Skladové a pomocné činnosti v doprave) Číslo || ČŠ || Prípad EGF/2011/24 || IT || Medcenter || || Celkový počet žiadostí: 97 Celkový počet priemyselných sektorov: 32 V uvedenom zozname je týchto osem podsektorov NACE započítaných ako samostatné sektory: počítače, mobilné telefóny, elektronické zariadenia (NACE 26) stavba lodí, motocykle (NACE 30) keramika, krištáľové sklo, kameň/mramor (NACE 23). *) Týchto šesť prípadov členské štáty stiahli (stav k 31. 12. 2011) a nie sú zahrnuté do zoznamu: EGF/2007/002 FR Renault (stiahnuté v júli 2009) EGF/2007/009 ES Delphi (stiahnuté v roku 2007) EGF/2009/003 AT Magna Steyr (stiahnuté v roku 2009) EGF/2009/025 NL Noord Brabant (stiahnuté v apríli 2010) EGF/2010/023 ES Lear (stiahnuté v júli 2011) EGF/2010/024 NL ABN Amrobank (stiahnuté v marci 2011). Príloha 2 – Prehľad žiadostí v rámci EGF do 31. decembra 2011 podľa členských štátov a typu žiadosti (kritériá podľa článku 1) 1) Tabuľka odráža zmeny k 31. 12. 2011. 2) Na všetky žiadosti doručené od 1. mája 2009 do 30. decembra 2011 sa vzťahovala dočasná výnimka spočívajúca v rozšírení rozsahu pôsobnosti EGF na celosvetovú finančnú a hospodársku krízu a vo zvýšení miery spolufinancovania z EGF na 65 % celkových nákladov [nariadenie (ES) č. 546/2009, ktorým sa mení a dopĺňa nariadenie (ES) č. 1927/2006 (Ú. v. EÚ L 167, 29.6.2009)]. 3) Jedna z podaných žiadostí (EGF/2009/022 BG/Kremikovci) bola neoprávnená [SEK(2010) 993 v konečnom znení, 30.8.2010]. 4) Šesť prípadov, ktoré žiadajúce členské štáty stiahli, nie je zahrnutých do štatistiky. 5) Do 31. 12. 2011 ešte nepožiadalo o podporu z EGF sedem členských štátov: Estónsko, Cyprus, Lotyšsko, Luxembursko, Maďarsko, Slovensko a Spojené kráľovstvo. [1] Nariadenie (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii, Ú. v. EÚ L 406, 30.12.2006, s. 1, v znení korigenda uverejneného v Ú. v. EÚ L 48, 22.2.2008, s. 82 pre všetky jazyky a v Ú. v. EÚ L 202, 31.7.2008, s. 74 iba pre anglický jazyk. [2] Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii (Ú. v. EÚ L 167, 29.6.2009). [3] V súlade s článkom 1 ods. 1a zmeneného a doplneného nariadenia o EGF sa uplatňuje na žiadosti v rámci EGF predložené od 1. 5. 2009 do 30. 12. 2011. [4] Návrh Komisie z 10. júna 2011, KOM(2011) 336 v konečnom znení. [5] Vrátane dvoch prípadov, ktoré boli v roku 2011 stiahnuté (EGF/2010/023 ES/Lear a EGF/2010/024 NL/ABN Amrobank). [6] Výstavba budov (4), automobilový priemysel (2), elektronické zariadenia (2), kovospracujúci priemysel (2), stavba lodí (1), výroba obuvi (1), kovy (1), maloobchod (1), keramika (1), špecializované stavebné práce (1), mobilné telefóny (1), stolárstvo a tesárstvo (1), zariadenia pre domácnosti (1), cestná doprava (1), tabakové výrobky (1), sociálna práca (1), farmaceutické výrobky a prípravky (1), služby v oblasti IKT (1), skladovanie a uskladňovanie (1), motocykle (1). [7] Bez započítania 382 200 EUR, ktoré vrátilo Španielsko za prípad stiahnutý v roku 2011 (EGF 2010/023 ES/Lear). [8] Komisia zostavila túto tabuľku na základe opatrení realizovaných členskými štátmi, ktoré sú uvedené v ich záverečných správach. Kategórie opatrení sú podobné metodike Eurostatu, ktorá je opísaná v súbore Labour market policy database – Methodology – Revision of June 2006 (Databáza politiky trhu práce – Metodika – Revízia z júna 2006), ale nie sú s ňou identické. Niektoré spolufinancované opatrenia, akými sú napríklad príspevky pri hľadaní zamestnania, príspevky na odbornú prípravu a príspevky na živobytie počas trvania aktívnych opatrení trhu práce, nezodpovedajú žiadnej z kategórií Eurostatu. [9] KOM(2011) 500 v konečnom znení, 29.6.2011. [10] KOM(2011) 608 v konečnom znení, 6.10.2011. [11] Ú. v. EÚ C 139, 14.6.2006, s. 1. [12] Ú. v. EÚ L 154, 19.6.2010, s. 27. [13] http://ec.europa.eu/public_opinion/archives/ebs/ebs_377_en.pdf. [14] Bez započítania prípadu EGF/2007/002 FR/Renault, ktorý bol v roku 2009 stiahnutý.